als_Latn dik_Latn sag_Latn
Prishtinë, 17 mars 2015 – Janë dhënë miliona euro për ndërtimin e saj, por shoferët po kanë problem derisa ngasin gjatë autostradës “Ibrahim Rugova”.
Shembja e dheut vërehet pothuaj përgjatë kësaj rruge. Ngasësit e veturave ankohen se kompania për mirëmbajtjen e Rrugës së Kombit është vonuar për sanimin e problemeve. Ndërsa në kompaninë ndërtuese të rrugës thonë se duhet pritur vera që gjithçka të rregullohet.
Po bëhet më shumë se një muaj që në disa pjesë të autostradës “Ibrahim Rugova” është shembur dheu skaj rrugës.
Edhe pse për fat nga kjo shembje dheu nuk është shënuar ndonjë aksident, dheu i rënë në shiritin e fundit të autostradës është bërë pengesë për shoferët.
Në kompaninë Bektel &Enka e cila e ka ndërtuar këtë autostradë, thonë se po merren me problemin.
“Ndërsa për ta sanuar atë duhet pritur deri në sezonin e verës”, thotë Ela Ruci, zëdhënese e Bektel Enkas.
Qytetarët nga ana tjetër thonë se është dëshpëruese dëmtimi kaq i shpejtë i rrugës, njësoj sikur edhe neglizhenca e kompanisë për ta sanuar problemin.
Në ministrinë e Infrastrukturës ndërkaq nuk pranuan të flasin për këtë problem. Nga drejtoria e rrugëve pranë kësaj ministrie thanë për RTK-në se për këtë problem kompetent të flasin janë zyra e informimit, e këta të fundit thonë se kjo është përgjegjësi e drejtorisë përkatëse.
Autostrada “Ibrahim Rugova” që nis në Vërmicë dhe përfundon në fshatin Besi, ka përfunduar në nëntor të vitit të kaluar dhe ka kushtuar rreth 800 milionë euro.
als_Latn als_Latn als_Latn als_Latn als_Latn als_Latn als_Latn als_Latn als_Latn